Изх.№25-00-129/24.09.2024 г.

ОБС Вх. № 186/24.09.2024 г.

**ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**от**

**инж. Недко Фиданов Кулевски – кмет на община Рудозем**

**ОТНОСНО:** Одобряване на изменение на Подробен устройствен план - ПРЗ за имоти с пл. № 997 и пл. № 998, с УПИ I – 265 и УПИ II – 265 в кв. 57 по плана на с. Чепинци, общ. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с № УТ-2117-27/16.09.2024 г. от Румен Дафинов Митев, в качеството му на възложител, с искане за одобряване на изменение на Подробен устройствен план - ПРЗ за имоти с пл. № 997 и пл. № 998, с УПИ I – 265 и УПИ II – 265 в кв. 57 по плана на с. Чепинци, общ. Рудозем.

Проектът е изготвен в съответствие с дадено разрешение за изменение на ПУП, съгласно Решение № 136/30.08.2024 г. на Общински съвет – Рудозем, прието по Протокол № 15.

Тъй като в административното производство заинтересовано лице по смисъла на чл. 131 от ЗУТ е само лицето, по чиято инициатива се изменя подробният устройствен план, на основание чл. 128, ал. 13 от ЗУТ, проектът за изменение на плана не е съобжаван по реда на чл. 128, ал. 1 и ал. 3 от ЗУТ.

Проектът е разгледан и приет на заседание на Общински експертен съвет по устройство на територията /ОЕСУТ/.

**С оглед на горната фактическа обстановка се установява от правна страна следното:**

Искането за одобряване на проект за изменение на ПУП - ПРЗ е подадено от заинтересовано лице по смисъла на чл. 131, ал. 1 и ал. 2, т. 1 от ЗУТ, а именно от собственика на поземлените имоти предмет на плана, съгласно представените нотариални актове и скици.

Одобряването на проекта за изменение на ПУП — ПРЗ е от компетенциите на общинския съвет, на основание чл. 129, ал. 1 от ЗУТ.

В изготвения проект са заложени следните предвиждания:

*Улична регулация.*

* Уличната регулация в югоизточната част се разширява до границата на имот с пл.№ 998.
* Отпада уличната регулация между УПИ I – 265, УПИ II – 265 и УПИ VI – 993 в кв. 40. Същата не е реализирана и без необходимост от обслужване на тангентиращи УПИ.

*Дворищна регулация.*

Отпада изцяло кв. 57 по плана на с. Чепинци.

Заличават се УПИ I – 265 и УПИ II – 265 заедно с кв. 57 по плана на с. Чепинци.

За имот с пл. № 997 се отрежда нов УПИ VII – 997 с площ 481, в кв. 40.

За имот с пл. № 998 се отрежда нов УПИ VIII – 998 с площ 406, в кв. 40.

Спазени са административнопроизводствените правила при издаване на акта — сезиране на административния орган от заинтересовано лице по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

Спазени са материалноправните разпоредби на ЗУЗСО, ЗУТ и актовете по прилагането му.

Проектът е изработен при спазване изискванията на Наредба № 8/2001 г. за обема и съдържанието на устройствените планове.

Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

Предвид гореизложеното и на основание чл.21, ал.1, т.11 от ЗМСМА, чл.129, ал.1 във връзка с чл. 134, ал. 2, т. 6 от ЗУТ, предлагам Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план - ПРЗ за имоти с пл. № 997 и пл. № 998, с УПИ I – 265 и УПИ II – 265 в кв. 57 по плана на с. Чепинци, общ. Рудозем.
2. Одобреният проект за изменение на Подробен устройствен план -ПРЗ да се публикува на интернет страницата на общината, на основание чл.129, ал.5 от ЗУТ.
3. Обявлението за решението да се изпрати в 7-дневен срок за обнародване в "Държавен вестник", на основание чл.129, ал.1 от ЗУТ.

СБ/

